Սյունիքի 9 ՀԿ-ների եւ 3 կուսակցությունների (ՀՅԴ, «Քաղաքացիական պայմանագիր», «Երկիր ծիրանի») ներկայացուցիչներ վերջերս դիմել էին վարչապետ Նիկոլ Փաշինյանին՝ առաջարկելով ժամանակավորապես դադարեցնել այս հէկի, ինչպես նաեւ մարզում հանքարդյունաբերական մի շարք ծրագրերի գործունեությունը: Դիմողներն առաջարկել էին Սյունիքի մարզի բնապահպանական իրավիճակը դիտարկել ազգային անվտանգության ապահովման տեսակետից՝ օգտագործելով օրենսդրական հնարավոր գործիքակազմ, եւ ժամանակավորապես դադարեցնել մի շարք ծրագրերի ընթացքը, որոնք կխորացնեն մարզի խնդիրները: